# **DECIZIA ETAPEI DE ÎNCADRARE**

**Nr. X din X.10.2023**

k Ca urmare a solicitării de emitere a acordului de mediu adresate de **CLUB SCOLAR SPORTIV VIITORUL CLUJ-NAPOCA**, cu sediul în municipiul Cluj-Napoca, str. Paul Chinezu, jud. Cluj, înregistrată la APM Cluj cu nr. 7866/29.09.2023, în baza:

1. **Legii nr.292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;
3. **Legii Apelor nr. 107/1996**, cu modificările și completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 8328/04.04.2023, 16377/19.07.2023, 17609/08.08.2023, 18672/25.08.2023, 20741/27.09.2023, 20847/29.09.2023 și aviz, a punctelor de vedere formulate, precum şi a consultărilor desfăşurate în cadrul şedinţei Comisiei de Analiză Tehnică din data de 26.09.2023, că proiectul **,, *Executarea lucrărilor de organizare de șantier*”** propus a fi realizat în ***municipiul Cluj-Napoca, str. Argeș, nr. 24, judeţul Cluj***, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

k kk supune evaluării adecvate

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. 2, pct. 13.a.) *”Orice modificări sau extinderi, altele decât cele prevăzute la*[*pct. 24*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-08-23#p-275167933)*din anexa nr. 1, ale proiectelor prevăzute în anexa* [*nr. 1*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-08-23#p-275167869)*sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”*;

b) amplasamentul situat în ***municipiul Cluj-Napoca, str. Argeș, nr. 24, judeţul Cluj,*** reprezintă teren aflat în coproprietatea Statul Român și C.S.S. Viitorul și imobil-construcție C1 aflat în proprietatea Statului Român, în administrarea Inspectoratului Scolar Județean Cluj - CF nr. 334705, conform Certificatului de urbanism nr. 621/27.03.2023 emis de Primăria Cluj-Napoca;

c) proiectul este de amploare redusă, fiind amplasat în intravilanul municipiului Cluj-Napoca şi are ca scop ***demolarea traversării existente și*** ***realizare unui pod provizoriu***;

d) investiţia propusă se realizează în intravilanul municipiului Cluj-Napoca, jud. Cluj, cu destinația actuală: preponderent UTR=ZCP\_VS, Zona construită protejată - Zona Verde cu rol de complex sportiv, parțial UTR=ZCP\_M1- Zona mixtă cu regim de construire închis, adiacentă principalelor artere de trafic și parțial UTR=ZCP\_Ve Zona construită protejată, Zona verde de protecție a apelor sau cu rol de coridor ecologic;

e) drumurile de acces existente vor fi întreţinute corespunzător și se vor reface sectoarele afectate de către Club Scolar Sportiv Viitorul Cluj Napoca;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea presupunând ***demolarea traversării existente și realizare unui pod provizoriu***;

i) proiectul va genera deşeuri din activitățile desfășurate și vor fi predate către operatori autorizați;

j) pentru realizarea lucrărilor este necesară organizarea de şantier temporar (dacă este cazul) - surse punctiforme - terenurile din jur afectate vor fi redate în circulație uleterior;

k) sunt prevăzute măsuri pentru: refacerea tuturor suprafețelor de teren afectate de lucrările menționate;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivele pe baza cărora s-a stabilit necesitatea neefectuării impactului asupra corpurilor de apă**

* proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Conform Deciziei nr. 41/04.08.2023 emisă de AN Apele Române-ABA Someș-Tisa, lucrările propuse vor avea impact local și temporar pe durata de execuție a lucrărilor asupra corpului de apă de suprafață: Someșul Mic-av.ac. Gilău-cf. Nadăș (RORW2-1-31\_B3).

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului**

Proiectul prevede :

**,, *Executarea lucrărilor de organizare de șantier*”** în ***municipiul Cluj-Napoca, str. Argeș, nr. 24, judeţul Cluj***, cu următoarele caracteristici:

- poziţionarea conform coordonatelor Stereo 70 X-587079,12 și Y-393025,89;

- demolarea traversării existente din tuburi de beton;

- decolmatarea albiei Canalului Morii;

- realizarea unui strat de piată spartă 40-63;

- dispunerea de geogril și geotextil cu rol de filtrare pe toată suprafața albiei,

- realizarea unui strat de piatră spartă 0-63;

- montajul a 40 de elemente prefabricate din beton cu lungimea de 1,2 m, dispuse în pereche, pe lungimea de 24 m în albia cursului de apă;

- umplutura dintre elementele prefabricate și zidurile existente ale canalului se vor realiza din balast nisipos bine compactată;

- turnarea unei structuri de beton armat de 25 cm, cu rol de susținere a traversării auto, inclusiv timpane la capete;

- realizarea unei balustrade de siguranță;

- după finalizarea lucrărilor din cadrul investiției (sala de sport și bazin de înot), lucrările provizorii de traversare a cursului de apă Canalul Morii se vor dezafecta, readucându-se amplsamentul la forma inițială, fără a fi afectate zidurile de sprijin din componeneța Canalului Morii;

- se va demola structura de beton armat realizată peste elementele prefabricate, iar deșeurile rezultate vor fi preluate de un operator/operatori autorizat/autorizați;

- toate celelalte lucrări necesare ce decurg din proiectul tehnic.

**Prevenirea eventualelor efecte negative semnificative asupra mediului:**

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- se vor colecta corespunzător deșeurile rezultate și se vor preda operatorilor autorizați;

- se vor amenaja spațiile verzi la finalizarea lucrărilor;

- se vor respecta toate condițiile din Avizul de Gospodărire al Apelor nr. X emis de AN Apele Române, ABA Someș-Tisa;

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Romina Ana PAUL**

X.10.2023